Diari Oficial de la Generalitat Valenciana


Sumari del DOGV 6674, del 20-12-2011 (2011/12313)

Notificació de la sentència dictada en el judici ordinari número 2127/2010.
---------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12060


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici ordinari número 2127/2010. [2011/12499]  
Procediment ordinari 002127/2010  
De: Banco Santander, SA.  
Procurador: Lorenzo Christian Ruiz Martínez.  
Contra: Tableros en Relieve, SL.  
Procurador: -  
En aquest procediment ordinari, seguit a instàncies de Banco Santander, SA, contra Tableros en Relieve, SL, s'ha dictat la sentència, que, literalment, és com segueix:  
«Sentència  
Elx, 13 d'octubre de 2011  
M.ª Encarnación Aganzo Ramón, magistrada jutgessa del Jutjat de Primera Instància número 5 de Elx, he vist i oït aquestes actuacions de judici ordinari seguides davant d'aquest Jutjat amb el número 217/2010, a instàncies de Banco Santander, SA, representada pel procurador dels tribunals Lorenzo Christian Ruiz Martínez i assistit pel lletrat Gregorio Rodrigo Giménez Gómez, contra la mercantil Tableros en Relieve, SL, declarada en rebel·lia.  
Dispositiva  
Estime la demanda interposada per Banco de Santander, SA, representada pel procurador dels tribunals Lorenzo Christian Ruiz Martínez, contra la mercantil Tableros en Relieve, SL, declarada en rebel·lia, i declare resolt el contracte d'arrendament número 766986, subscrit amb data 18 de desembre de 2007 entre la demandant i Tableros en Relieve, SL, com a arrendatari (usuària), per l'incompliment de les seues obligacions de pagament, i la condemne a sotmetre's a aquesta declaració i a totes les conseqüències que hi són inherents, i en concret a tornar a la demandant el bé objecte del contracte que consta en el document número 1 adjuntat a la demanda, consistent en l'Audi A5 2.0 TDI Multitronic, codi identificatiu AUD-A50004 A09DZ0; i aniran a càrrec seu totes les despeses que tinguen com a causa el lliurament i trasllat d'aquest bé al lloc que la demandant designe, i això sota l'advertència que si no ho fa voluntàriament es farà a càrrec seu. Subsidiàriament, en el cas que el bé objecte del contracte no puga ser lliurat en condicions aptes per a concloure el fi que hi és propi, es condemnarà la demandada a pagar a la demandant la indemnització per deteriorament o depreciació del bé, pactada expressament en la pòlissa, que consisteix en una quantitat per cada dia de retard en la devolució equivalent al resultat de prorratejar per dies l'import d'una de las quotes, incrementada en un 25 per cent, d'acord amb les bases expressament previstes amb aquest fi en el contracte. Condemne, igualment, Tableros en Relieve, SL, les circumstàncies de la qual ja hi consten, a pagar a l'actora la suma de deu mil trenta-dos euros i huitanta-nou cèntims (10.032,89 euros) corresponent a les quotes vençudes i no pagades del període inclòs del 27 de novembre de 2008 al 27 de maig de 2009 més els interessos de demora pactats; tot això de conformitat amb el que disposa la clàusula 10a; així com la quantitat de huit mil sis-cents huitanta-dos euros i setanta-tres cèntims (8.682,73 euros) corresponent a la indemnització pactada en la clàusula 10a equivalent a 7 quotes. En el cas que la demandada arrendatària Tableros en Relieve, SL, demore el lliurament bé objecte del contracte, es condemnarà, a més, aquesta mercantil a indemnitzar l'actora, en concepte d'indemnització per la continuació del seu ús i gaudi, en una quantitat per cada dia de retard en la devolució equivalent al resultat de prorratejar per dies l' import d'una quota, incrementada en un 25 per cent (estipulació 9a), en relació amb la 10a, des de la data en què hagué d'haver-se fet el lliurament fins a aquella altra en què, realment, es produïsca. Tot això, amb la imposició expressa de les costes a la part demandada.  
  
Contra aquesta sentència pot interposar-se davant d'aquest Jutjat un recurs d'apel·lació per a l'Audiència Provincial d'Alacant (Secció Novena) dins del termini de cinc dies, comptador des que es notifique la sentència, amb la consignació prèvia del dipòsit que estableix la Llei Orgànica 1/2009, de 3 de novembre.  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
I atés que el demandat esmentat, Tableros en Relieve, SL, es troba en parador desconegut, s'expedeix aquest edicte a fi que valga de notificació de forma deguda.  
  
Elx, 9 de novembre de 2011.- El secretari judicial: Francisco Javier García Navarro.